Poročilo 4. skupne ture: LEDNO PLEZANJE                                                                  14.01.2006

V soboto 14. januarja smo se odpravili na plezanje umetno narejenih slapov v soteski Mlačca, v Mojstrani. Zbor vseh članov je bil na parkirišču pred Ljudskim domom v Šentvidu ob 7:00 uri zjutraj. V 15ih minutah smo se vsi zbrali in okoli 8.ure prispeli do plezališča. Najprej smo se razdelili v dve skupini, kateri sva vodila Mrak Tadej in jaz. Pokazala sva različne strukture ledu, možne nevarnosti v ledu, pravilno uporabo plezalne opreme in samo plezanje. Prikazali smo tudi izdelavo Abalaka (sidrišče v ledu s pomožno vrvico). Po uvodnem predavanju pa sva razložila pravila varnega plezanja v plezališču. Predvsem obvezno zadrževanje za varnostno ograjo, zaradi stalno padajočega ledu. Kot vsako leto, so tudi letos nekateri dobili po nosu rahle praskice. Imeli pa smo tudi srečo v nesreči z sidriščem, ki se je iz nejasnih razlogov izpelo. Ob tem ni bil nihče poškodovan, vsi pa smo se močno zamislili nad varnostjo in resnostjo množičnega plezanja.

Plezanje smo zaključili ob 15:00 in se odpravili v picerijo Matiček na sok in pico.

Ture se nas je udeležilo 22 tečajnikov in 13 pripravnikov in alpinistov.

Stroški za karte: 27.000 sit

Vodja ture: Gregor Kladnik

